Diari Oficial de la Generalitat Valenciana


Sumari del DOGV 4234, del 23-04-2002 (2002/3576)

ORDRE de 15 de gener de 2002, de la Conselleria de Medi Ambient, per la qual es creen fitxers automatitzats amb dades de caràcter personal.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/01/15/(1)/dof/vci/html**

### Dades del document

Número de DOGV
:   4234

Data del DOGV
:   23-04-2002

Secció del DOGV
:   I. DISPOSICIONS GENERALS

Número del document
:   2002/3576


Data del document
:   15-01-2002

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * legislació
    * base de dades
    * dades personals
    * administració regional

ORDRE de 15 de gener de 2002, de la Conselleria de Medi Ambient, per la qual es creen fitxers automatitzats amb dades de caràcter personal. [2002/M3576]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en el seu article 2 que aquesta serà d'aplicació a les dades de caràcter personal registrades en suport físic que les facen susceptibles de tractament, i a tota modalitat d'ús posterior d'aquelles dades pels sectors públic i privat.
  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques solament es podrà fer per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en aquest últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, com també la potestat per a l'aprovació de la disposició de caràcter general creadora dels fitxers automatitzats, l'exercici del qual recau en la conselleria competent per raó de la matèria.
  
Per la seua banda, per al desenvolupament de la seua activitat, la Conselleria de Medi Ambient necessita la creació dels fitxers automatitzats que es relacionen en l'annex.
  
Per quant antecedeix, a tenor del que estableix l'article 35 de la Llei 5/1983, de 30 de desembre, de Govern Valencià, i una vegada complits els tràmits establerts en l'article 12 del Decret 96/1998, de 6 de juliol, del Govern Valencià
  
ORDENE
  
Article 1
  
La present ordre té per objecte la creació dels fitxers informatitzats que s'indiquen en l'annex, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del corresponent fitxer adoptarà les mesures tècniques i organitzatives que siguen necessàries per a assegurar la confidencialitat, seguretat i integritat de les dades, com també aquelles que conduïsquen a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 15 de gener de 2002
  
El conseller de Medi Ambient,
  
FERNANDO MODREGO CABALLERO
  
ANNEX
  
1. Denominació del fitxer: Registre.
  
Centre directiu: Secretaria General
  
a. Finalitat del fitxer i usos previstos per a aquest: seguretat i control d'accés a l'edifici de la Conselleria de Medi Ambient.
  
b. Persones o col·lectius sobre els quals es pretenga obtenir dades de caràcter personal o que resulten obligats a subministrar-los: persones que accedisquen a l'edifici de la Conselleria de Medi Ambient.
  
c. Procediment de recollida de dades: entrevista.
  
d. Estructura bàsica del fitxer i descripció dels tipus de dades incloses en aquest: fitxer de base de dades relacional (Access).
  
Dades de caràcter identificatiu:
  
DNI.
  
Nom i cognoms.
  
e. Cessions de dades de caràcter personal i, si és procedent, les transferències de dades que es prevegen en països tercers: no està prevista la cessió.
  
f. Òrgan de l'administració responsable del fitxer: Secretaria General.
  
g. Serveis o unitats davant els quals es pot exercitar els drets d'accés, rectificació, cancel·lació i oposició: Servei d'Assumptes Generals.
  
h. Mesures de seguretat: mesures de seguretat de nivell bàsic.
  
2. Denominació del fitxer: Cursos.
  
Centre directiu: Direcció General d'Educació i Qualitat Ambiental
  
a. Finalitat del fitxer i usos previstos per a aquest: gestió administrativa i estadístiques d'activitats formatives mediambientals de la Conselleria de Medi Ambient.
  
b. Persones o col·lectius sobre els quals es pretén obtenir dades de caràcter personal o que resulten obligats a subministrar-les:
  
Professors.
  
Alumnes.
  
c. Procediment de recollida de dades: a través de les sol·licituds dels interessats i de la informació existent.
  
d. Estructura bàsica del fitxer i descripció dels tipus de dades incloses en aquesta: fitxer de base de dades relacional (Access).
  
Dades de caràcter identificatiu de professors i alumnes:
  
DNI.
  
Nom i cognoms.
  
Adreça.
  
Telèfon.
  
Dades de caràcter personal d'alumnes:
  
Data de naixement.
  
Sexe.
  
Minusvalideses.
  
Dades acadèmiques i professionals de professors:
  
Experiència docent.
  
Dades acadèmiques i professionals d'alumnes.
  
Titulació.
  
Cursos mediambientals realitzats.
  
Dades de detall d'ocupació de professors:
  
Lloc de treball.
  
Dades de detall de l'ocupació dels alumnes.
  
Temps d'atur.
  
Dades econòmiques i financeres de professors.
  
Dades bancàries.
  
e. Cessions de dades de caràcter personal i, si és procedent, les transferències de dades que es prevegen a països tercers.
  
Comunicació de dades al Fons Social Europeu, previ procediment de dissociació.
  
f. Òrgan de l'administració responsable del fitxer: Direcció General d'Educació i Qualitat Ambiental.
  
g. Serveis o unitats davant els quals es pogueren exercitar els drets d'accés, rectificació, cancel·lació i oposició: Servei de Formació Ambiental.


Còpia Permalink ELI